b'\n_START_ARTICLE_\nTrg bana Jela\xc4\x8di\xc4\x87a (Zagreb)\n_START_PARAGRAPH_\nTrg bana Josipa Jela\xc4\x8di\xc4\x87a glavni je zagreba\xc4\x8dki trg.\n_START_SECTION_\nPovijest\n_START_PARAGRAPH_\nSkra\xc4\x87eno ga se naziva svakako: Trg bana Jela\xc4\x8di\xc4\x87a, Jela\xc4\x8di\xc4\x87ev trg; lokalno je poznat i kao Jela\xc4\x8di\xc4\x87-plac; stariji nazivi su Trg Republike (od 1947. do 1990. godine) i Harmica (od ma\xc4\x91arskog harmincz - 30) jer se tu ubirala tridesetina, tj. postojala je mitnica na kojoj se ubirala da\xc4\x87a. _NEWLINE_Na tom trgu su se do\xc4\x8dekivali razni povijesno-politi\xc4\x8dki i povijesno-\xc5\xa1portski doga\xc4\x91aji. Jedan od najzna\xc4\x8dajnih doga\xc4\x91aja je sigurno 16. srpnja 2018., nakon osvojenog drugog mjesta na Svjetskom prvenstvu u nogometu 2018. gdje je hrvatske nogometne reprezentativce do\xc4\x8dekalo 550 000 ljudi.\n_START_SECTION_\nOpis\n_START_PARAGRAPH_\nNjime dominira kip bana Josipa Jela\xc4\x8di\xc4\x87a kipara Dominika Fernkorna, danas okrenut prema jugu. Kada je kip 1866. godine prvi put postavljen na trg, gledao je prema sjeveru, prema Ma\xc4\x91arskoj. Godine 1947. komunisti\xc4\x8dki je re\xc5\xbeim uklonio kip, a 1990. godine je kip bio ceremonijalno vra\xc4\x87en na trg. Od nakon Drugoga svjetskoga rata do 1990. godine, kada mu je vra\xc4\x87eno staro ime, trg je nosio ime Trg Republike._NEWLINE_Na isto\xc4\x8dnoj strani trga nalazi se fontana koja je suvremena verzija Mandu\xc5\xa1evca, iliti Mandu\xc5\xa1inog zdenca. Po legendi, Zagreb je dobio ime po lijepoj Mandu\xc5\xa1i koja je, zagrabiv\xc5\xa1i vode iz tog zdenca, napojila vojsku koja je tuda prolazila._NEWLINE_Trg se nije oduvijek nalazio u krugu grada, ve\xc4\x87 je bio prazna poljana ispod zidina Gradeca i Kaptola, na kojoj su obitavali do\xc5\xa1ljaci kojima je pristup gradu bio zabranjen. \xc5\xa0irenjem grada na Ilicu i Staru Vla\xc5\xa1ku i Trg bana Josipa Jela\xc4\x8di\xc4\x87a je postao naju\xc5\xbeim dijelom grada. Do 1975. godine na trgu je bio pu\xc5\xa1ten automobilski promet. Danas je to glavna gradska \xc5\xa1etnica u kojem jedino tramvaj prometuje.'